**Projektas**

|  |  |  |
| --- | --- | --- |
|  | **Šilutės rajono savivaldybėS TARYBA** |  |
| **SPRENDIMAS**  **DĖL MOKYKLINIO AUTOBUSO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE** |

2017 m. gegužės d. Nr.

Šilutė

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi, 20 straipsnio 1 dalies 4 punktu ir atsižvelgdama į Lietuvos Respublikos švietimo ir mokslo ministerijos Švietimo aprūpinimo centro 2017-05-08 raštą Nr. (31.2)-ESGA-4-23 „Dėl projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002“, Šilutės rajono savivaldybės taryba n u s p r e n d ž i a:

1. Sutikti perimti Šilutės rajono savivaldybės nuosavybėn savarankiškosioms savivaldybių funkcijoms įgyvendinti valstybei nuosavybės teise priklausantį ir šiuo metu Lietuvos Respublikos švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą „Mercedes-Benz Sprinter 514CDI“, kurio įsigijimo (likutinė) vertė – 34 679,81 euro.

2. Perimtą Savivaldybės nuosavybėn mokyklinį autobusą perduoti patikėjimo teise valdyti, naudoti ir disponuoti juo Šilutės r. Žemaičių Naumiesčio mokyklai-darželiui įstatuose numatytai veiklai vykdyti.

3. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2017-05-

V. Pozingis Ž. Targonskienė S. Dilertienė Z. Tautvydienė V. Stulgienė

2017-05- 2017-05-10 2017-05-10 2017-05-10 2017-05-09

Rengė

Daiva Thumat, (8 441) 79 210, el. p. daiva.thumat@silute.lt

2017-05-09

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL MOKYKLINIO AUTOBUSO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“**

2017 m. gegužės 10 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti perimti Šilutės rajono savivaldybės nuosavybėn savarankiškosioms savivaldybių funkcijoms įgyvendinti valstybei nuosavybės teise priklausantį ir šiuo metu Lietuvos Respublikos švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą „Mercedes-Benz Sprinter 514CDI“, kurio įsigijimo (likutinė) vertė – 34 679,81 euras.*  *Perimtą Savivaldybės nuosavybėn mokyklinį autobusą perduoti patikėjimo teise valdyti, naudoti ir disponuoti juo Šilutės r. Žemaičių Naumiesčio mokyklai-darželiui įstatuose numatytai veiklai vykdyti.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=453733) *6 straipsnio 2 punktu, Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms ir priskirtosioms (ribotai savarankiškoms) funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus. Vadovaujantis šio įstatymo 12 straipsnio 1 dalimi, Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.*  *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu.*  *Lietuvos Respublikos švietimo ir mokslo ministerijos Švietimo aprūpinimo centras įgyvendindamas projektą „Tikslinių transporto priemonių (geltonųjų autobusų) įsigijimas“ Nr. 09.1.3.-CPVA-V-704-01-0002, nupirko 35 M2 klasės mokyklinius autobusus „Mercedes Benz Sprinter 514CDI“.*  *Lietuvos Respublikos švietimo ir mokslo ministerijos Švietimo aprūpinimo centras 2017-05-08 raštu Nr. (31.2)-ESGA-4-23 „Dėl projekto „Tikslinių transporto priemonių (geltonųjų autobusų) įsigijimas“ Nr. 09.1.3.-CPVA-V-704-01-0002“, prašo pateikti Šilutės rajono savivaldybės tarybos sprendimą dėl sutikimo perimti Savivaldybės nuosavybėn mokyklinį autobusą. Perimtas autobusas bus perduotas patikėjimo teise valdyti, naudoti ir disponuoti juo Šilutės r. Žemaičių Naumiesčio mokyklai-darželiui.* |
| ***3. Kokių pozityvių rezultatų laukiama.*** |
| *Šilutės r. Žemaičių Naumiesčio mokyklai-darželis galės įgyvendinti Lietuvos Respublikos vietos savivaldos įstatymo 6 straipsnio 7 punkte nurodytą savivaldybių savarankiškąją funkciją - organizuoti bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Lietuvos Respublikos švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą „Mercedes-Benz Sprinter 514CDI“.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR07priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*